b'\n_START_ARTICLE_\nVuoden 2008 isku Abu Kamaliin\n_START_PARAGRAPH_\nVuoden 2008 isku Abu Kamaliin oli CIA:n upseerien Syyriassa helikoptereilla 26. lokakuuta 2008 suorittama puolisotilaallinen isku. Syyrian hallitus kutsui tapahtumaa \xe2\x80\x9drikolliseksi ja terroristiseksi\xe2\x80\x9d hy\xc3\xb6kk\xc3\xa4ykseksi maan suvereeniteetti\xc3\xa4 kohtaan v\xc3\xa4itt\xc3\xa4en, ett\xc3\xa4 raportoidut kahdeksan kuolonuhria olivat siviileit\xc3\xa4. Nime\xc3\xa4m\xc3\xa4t\xc3\xb6n Yhdysvaltain sotilasl\xc3\xa4hde kuitenkin v\xc3\xa4itt\xc3\xa4\xc3\xa4, ett\xc3\xa4 kohde oli ulkomaisten taistelijoiden verkostoa, jotka matkustivat Syyrian l\xc3\xa4pi liitty\xc3\xa4kseen Yhdysvaltain johtamaan Halukkaiden koalition ja Irakin hallinnon vastaiseen Irakin vastarintaan.'